Translation:Forme Ǣrendgeƿrit Iohannes

1e Hēafodƿeard
1. Þæt ƿæs fram þǣm onginne, þætte ƿē habbaþ gehīered, þæt ƿē habbaþ þurh ēagan geseƿen, þæt ƿē behēoldon and ūre handa hnigon, ymb þæt Ƿord līfes;

2. and þæt līf ƿæs ætīeƿed; and ƿē habbaþ geseƿen and beraþ ƿitnesse and cȳðaþ ēoƿ þæt ēcelīce līf, þe ƿæs mid þǣm Fæder and ƿæs ætīeƿed ūs;

3. þæt ƿē habbaþ and habbaþ gehīered, ƿē gecȳðaþ ēac ēoƿ sƿā þæt gē fēolāgscipe ƿiþ ūs hæbben. And sōþlīce is ūre fēolāgscipe mid þǣm Fæder and his Suna Iesus Crīste.

4. And þās þing ƿrītaþ ƿē sƿā þæt ūre ƿynn sīe fulfyled.

5. And þis is þæt ǣrend þætte ƿē habbaþ fram Him and þæt ƿē gecȳðaþ ēoƿ, þæt god is lēoht and þǣr nis nān þystru on Him.

6. gif ƿē secgen þæt ƿē hæbben fēolāgscipe wiþ Him and ƿē gangen in þǣre þystre, ƿē lēogaþ and ne dōþ þæt sōþ;

7. ac gif ƿē gangen on lēohte, þonne habbaþ ƿē fēolāgscipe ǣlc ƿiþ ōðre and þæt blōd Iesus clǣnsaþ ūsic fram ūrre synne.

8. gif ƿē secgen þæt ƿē sīen leahterlēase, þonne ƿē ūsic dƿellen and þæt sōþ nis on ūs.

9. gif ƿē andetten ūrum synnum, hē is trēoƿ and rihtƿīs, þæt hē forgiefe ūs ūra synna and clǣnsie ūsic fram eallum gālscipe.

10. gif ƿē secgen þæt ƿē næbben gylted, ƿē hāten Hine lēasiend and his ƿord nis on ūs.

2 Hēafodƿeard
1. Mīn lȳtlan cildren, Ic ƿrīte ēoƿ þās þing sƿā þæt gē ne gylten. gif hƿā gylte, þonne ƿē habbaþ geþeahtere mid þǣm Fæder, Hælend Crīst þone rihtƿīsan.

2. And hē is þæt gebētende lāc ūrra synna, ac ne ūrra synderlīce, ac ēac þǣre fullan ƿorulde.

3. Þus cunnon ƿē oncnāƿan gif ƿē cnāƿen hine: gif ƿē healden his bodu.

4. Mann þe sægþ, "Ic cnāƿe hine," and ne healdeþ his bodu, is lēasiend, and þæt sōþ nis on him.

5. Ac hƿā healdeþ his ƿord, sēo lufu godes geƿisslīce is on im fulfyled. Þus oncnāƿaþ ƿē þæt ƿē on Him sind:

6. Hē þe sægþ þæt hē abītt on Him scolde self æfter Him gangan.

7. gebrōðru, ic ne ƿrīte ēoƿ nīƿe bod, ac eald bod þe ge hæfdon siþþan þǣm onginne. Þæt ealde bod is þæt ƿord þætte gē habbaþ siþþan þǣm onginne gehīered.

8. Eft, ic ēoƿ nīƿe bod ƿrītan, þe is on him and on ēoƿ sōþ; for þȳ þe sēo þystru agangeþ, and þæt sōðe lēoht nū scīnþ.

9. Hē þe sægþ þætte hē sīe on þǣm lēohte and hataþ his brōðor, is gīet on þǣre þystre.

10. Hē se his brōðor lufaþ abītt on þǣm lēohte, and þǣr nis nǣnig speornung on him.

11. Ac hē þe hataþ his brōðor is on þǣre þystre, and gangeþ on þǣre þystre, and ne cnāƿeþ þider hē gǣþ, for þȳ þe sēo þystru hæfþ ablended his ēagan.

12. Ic ēoƿ ƿrīte, lȳtlu cildru, for þȳ ēoƿ sind þīna synna forgifen for His naman.

13. Ic ēoƿ ƿrīte, fæderas, for þȳ gē cnāƿaþ hine se þe fram þǣm onginne ƿæs. Ic ēoƿ ƿrīte, cnihtas, for þȳ gē habbaþ oferƿunnen þne yfelan. Ic ēoƿ ƿrīte, lȳtlu cildru, for þȳ gē cnāƿaþ þone Fæder.

14. Ic hæbbe ēoƿ geƿriten, fæderas, for þȳ gē cnāƿaþ þone is fram þǣm onginne is fram þǣm onginne. Ic hæbbe geƿriten ēoƿ, cnihtas, for þȳ gē sind strange, and þæt ƿord godes abītt on ēoƿ, and gē habbaþ oderƿunnen þone yfelan.

15. Ne lufa þā ƿorulde, ne þā þing þā sind on þǣre ƿorulde. gif hƿā lufie þā ƿorulde, þæs Fæder lufu nis on him.

16. For þȳ eall þe is on þǣre ƿorulde, se gālscipe þæs flǣscges, se gālscipe þāra ēagan, and se gelp līfes, nis þæs Fæder, ac is þǣre ƿorulde.

17. Sēo ƿoruld agangeþ mid hire gālscipum, ac hē þe dēþ þone ƿillan godes abītt.

18. Lȳtlu cildru, þās sind þā endetīman, and gē habbaþ gehīered þæt se Wiðercrīst cymþ, ac efne hēr nū habbaþ manige ƿiðercrīstas arisen. For þissum cnāƿaþ ƿē þæt hit ƿierþ se æftermesta tīma.

19. Hīe ēodon ūt fram ūs, ac hīe ne gelumpon ūs; for þȳ þe gif hīe hæfden gelumpen ūs, þonne hīe scolden hīe gīet gangan mid ūs. Ac hīe forþēodon, sƿā þæt hīe mihten ƿesan ætīeƿed þæt hoera nǣnig gelimpþ ūs.

20. gē habbaþ smirƿunge fram þǣm Hālgan, and gē cnāƿaþ eall.

21. Ic næbbe geƿriten ēoƿ for þȳ þe gē ne cnāƿaþ þæt sōþ, ac for þȳ þe gē cnāƿaþ hit, and for þȳ þe nān lēasung is þæs sōðes.

22. Hƿā is se lēasiend būton him þe ne andetteþ þæt Iesus is se Crīst? Þes is se Ƿiðercrīst, hē þe ne andetteþ þone Fæder and þone Sunu.

23. Hƿā ne andetteþ þone Sunu, ilca nafaþ þone Fæder. Hē se þe andetteþ þone Fæder þone Sunu ēac hæfþ.

24. Þæs þæt ge habbaþ gehīered siþþan þǣm onginne lǣtaþ abīdan on ēoƿ. gif þæt gē habbaþ gehīered siþþan þǣm onginne gē on ēoƿ abīdan lǣten, gē ēac abīdaþ on þǣm Suna, and on þǣm Fæder.

25. Þis is þæt hāt þe hē ūs abēad: þæt ēcelīce līf.

26. Þās þing hæbbe ic ēoƿ geƿriten ymb þā þe ƿoldon ēoƿic āmirran.

27. And gē, sēo smirƿung sēo þe gē feng from him abītt in ēoƿ, and gē ne þurfon þæt ǣnig mann tǣce ēoƿ. Ac for þȳ þe ilce smirƿung tǣceþ ēoƿ be eallum, and is sōþ, and nis lēagung, and efne sƿā hēo tōhte ēoƿ, gē sculon abīdan on him.

28. Nū, lȳtlu cildru, abīdaþ on him, sƿā þæt þǣr Hē cymþ, ƿē hæbben bealdnesse, and gē ne ƿesen ǣƿiscmōde ætfōran him on his tōcyme.

29. gif gē cnāƿen þæt hē is rihtƿīs, þonne gē cnāƿaþ þæt ǣghƿā þe dēþ rihtƿīsnesse is geboren fram him.

3e Hēafodƿeard
1. Efne, sƿelce grēate lufe hæfþ se Fæder ūs forgiefen, sƿā þæt ƿē bēon cildru Godes! For þissum ne cnāƿaþ sēo ƿoruld ūsic, for þȳ hēo ne cnēoƿ Hine.

2. Lēofas, nū sind ƿē cildru godes, and ƿē gīet niton þæt ƿē bēoþ. Ac ƿē cnāƿaþ þæt ƿē bēoþ gelīce Him þǣr hē ƿierþ ætīeƿed; for þȳ ƿē geseoþ Hine, sƿā Hē sīe.

3. gehƿā hopaþ þis clǣnsaþ hine, sƿā sƿā Hē is clǣne.

4. gēhƿā gylteþ dēþ ēac unlage. Synn is unlagu.

5. gē ƿiton þæt Hē ƿearþ ætīeƿed tō animenne ūra synna, and nis þǣr nǣnig synn on Him.

6. Hƿā bītt on Him ne gylteþ. Hƿā gylteþ næfþ Hine geseƿen, ne Hine cnāƿeþ.

7. Cildru, ne lǣtaþ nān mann merran ēoƿic. Hē se dēþ rihtƿīsnesse is rihtƿīs, sƿā sƿā Hē is rihtƿīs.

8. Hē se þe gylteþ is þæs Dēofles, for þȳ se Dēoful hæfþ gylted ā siþþan þǣm onginne. For þissum se Godes Sunu ƿæs ætīeƿed, sƿā þæt hē forcƿelle þā ƿeorc þæs Dēofoles.

9. Hƿā is geboren fram Gode ne dēþ gylt, for þȳ His sǣd abītt on him; and hē ne cann synnan, for þȳ hē is fram Gode geboren.

10. Þurh þis ƿurdon þā Godes cildru ætīeƿed, and ēac þā cildru þæs Dēofles. Hƿā ne dēþ rihtƿīsnesse nis Godes, nis hē þe ne lufaþ his brōðor.

11. For þȳ þis is þæt ǣrend þe gē siþþan þǣm onginne gehīered habbaþ, þæt gē lufien ǣlc ōðer,

12. ungelīc Caine, þe ƿæs þæs yfelan, and ofslēah his brōðor. Hƿȳ ofslēah hē hine? For þȳ his ƿeorc ƿǣron yfel, ac þā his brōðor ƿǣron rihtƿīsness.

13. Ne ƿundriaþ, mīne gebrōðru, gif sēo ƿoruld hatie ēoƿic.

14. Ƿē cnāƿaþ þæt ƿē habbaþ acumen fram dēaðe tō līfe, for þȳ ƿē lufiaþ þā brōðor. Hē se þe ne lufaþ his brōðor abītt on dēaðe.

15. Hƿā hataþ his brōðor is morðorƿyrhta, and gē cnāƿaþ þæt nān morðorƿyrhta hafaþ ēcelīc līf abīdende on him.

16. Þurh þis cnāƿaþ ƿē lufe, for þȳ hē alegde his līf ūs. And ƿē scoldon alecgan ūre līf ūrum brōðrum.

17. Ac hƿā hafaþ þǣre ƿorulde ƿara, and siehþ his brōðor þurfende, and belȳcþ his heortan miltse ƿiþ hine: Hū abītt sēo lufu godes on him?

18. Mīn cildru, nuton lufian synderlīce þurh ƿord, ne synderlīce þurh tungan, ac þurh dǣda ond sōþ.

19. And þæs cnāƿaþ ƿē þæt ƿē sīen þæs sōðes, and gelǣraþ ūra heortan ætfōran Him,

20. for þȳ gif ūre heorte dēme ƿiþ ūsic, God is māra þonne ūre heorte; and hē cnāƿeþ eall.

21. Lēofas, gif ūra heortan ne dēmen ƿiþ ūsic, þonne habbaþ ƿe bealdnesse tō Gode;

22. and hƿæs ƿē abiddaþ, ƿē andfōþ fram Him, for þȳ ƿē healdaþ His bodu and dōþ þā þing on His sihþ þe Him līcaþ.

23. Þis is His bod, þæt ƿē scoldon gelīefan on þǣm naman his Suna Hælendes Crīstes, and lufian ǣlc ōðer, sƿā sƿā Hē abēad.

24. Se þe healde His bodu abītt on Him, and Hē on him. Þæs cnāƿaþ ƿē þæt Hē abīde on ūs, þurh þone gāst þone Hē ageaf ūs.

4e Hēafodƿeard
1. Lēofas, ne gelīefaþ ealle gāstas, ac costniaþ þā gāstas, gīf hē sīe of Gode, for þȳ manige lēase ƿītegan habbaþ agangen on þā ƿorulde.

2. Þurh þis gē cnāƿaþ þone gāst Godes: ǣlc gāst þe andeteþ þæt se Hælend Crīst hæfþ gecomen on þǣm flǣsce is fram Gode,

3. and ǣlc gāst þe ne andeteþ þæt se Hælend Crīst hafaþ gecomen on þǣm flǣsce nis fram gode, and þes is se gāst þæs ƿiðercrīstes, ymb þone þe gē habbaþ gehīered þæt hē cume. Nū is hit ǣr on þǣre ƿorulde.

4. gē sind Godes, cildru, and habbaþ oferƿunnen hīe; for þȳ māra is Hē se is on ēoƿ þonne hē se þe on þǣre ƿorulde is.

5. Hīe sind þǣre ƿorulde. Þæs hīe sprecaþ ymb þā ƿorulde, and sēo woruld hīerþ hīe.

6. Ƿē sind Godes. Hē þe cnāƿeþ God hlystneþ ūs. Hē þe nis Godes ne hlystneþ ūs. Þurh þis cnāƿaþ ƿē þone gāst sōðes, and þone gāst ƿōges.

7. Lēofas, uton lufian ǣlc ōðer, for þȳ lufu is Godes; and gehƿā lufaþ is fram Gode geboren, and cnāƿeþ God.

8. Hē se ne lufaþ ne cnāƿeþ God, for þȳ God is lufu.

9. Þurh þis ƿæs sēo lufu Godes ūs ætīeƿed, þæt God sende his āna Suna in þā ƿorulde sƿā þæt ƿē mihten libban þurh Hine.

10. Lufu is þus: ne þæt ƿē lufien God, ac þæt Hē lufode ūsic, and gesende his Sunu tō þǣm bētendan lāce ƿiþ ūra synna.

11. Lēofas, gif God lufode ūsic þus, ƿē ēac sƿā scoldon lufian ǣlc ōðerne.

12. Nān hæfþ geseƿen God næfre. gif ƿē lufien ǣlc ōðerne, þonne God abītt on ūs, and his lufu is geƿorden fulfyled on ūs.

13. Þurh þis ƿē cnāƿaþ þæt ƿē abīden on Him and Hē on ūs, for þȳ þe Hē hæfþ ūs of His gāste gifen.

14. Ƿē habbaþ geseƿen and acȳðaþ þæt se Fæder hafaþ gesent þone Sunu tō þǣm hǣliende eallre þǣre ƿorulde.

15. Hƿā andeteþ þæt se Hælend is se Sunu Godes, on him abītt God, and hē on Gode is.

16. Ƿē cnāƿaþ and habbaþ gelīefed þā lufe þā ūs geaf God. God lufu is, and hē se abītt on lufe abītt on Gode, and on him abītt God.

17. On þissum is lufu geƿorden fulfyled ongemang ūre, þæt ƿē mihten byldo on þǣm dōmdæge habban, for þǣm þē sƿā hē is, sƿā sind ƿē on þisre ƿorulde.

18. Þǣr nis nǣnig drǣd on lufe; ac fulfyled lufu adrīfeþ drǣd, for þȳ drǣd hafaþ hearmsceare. Hē þe drǣdeþ nis on lufe fulfyled gemacod.

19. Ƿē lufiaþ Hine, for þǣm hē ǣrost ūsic lufode.

20. gif mann secge, "Ic lufie God," and hatie his brōðor, hē is lēasiend; for þȳ þe hē þe ne lufaþ his brōðor þone hē geseƿen hafaþ, hū cann hē God lufian, þe hē nafaþ geseƿen?

21. Þis bod habbaþ ƿē fram Him, þæt hē þe lufaþ God his brōðor ēac lufian scolde.

5e Hēafodƿeard
1. Hƿā gelīefþ þæt Iesus is se Crīst is geboren fram gode. Hƿā lufaþ þone Fæder ēac lufaþ þæt cild fram Him geboren.

2. Þurh þis oncnāƿaþ ƿē þæt ƿē lufien þā cildru godes, þā þā ƿē lufiaþ god and healdaþ His bodu.

3. For þȳ þe is þis sēo lufu godes, þæt ƿē healdaþ His bodu. His bodu ne sind hefigtīmu.

4. For þǣm þe hƿæt of gode geboren is oferƿinneþ þā ƿorulde. Þis is se sige se hafaþ oferƿunnen þā ƿorulde: þīn gelēafa.

5. Hƿā is hē se oferƿinnþ þā ƿorulde, būton him se þe gelīefþ þæt Iesus is se Sunu godes?

6. Þes is Hē se cƿōm þurh ƿæter and blōd, Iesus Crīst: ne synderlīce þurh ƿæter, ac mid þǣm ƿætere and þǣm blōde. Se gāst self andeteþ, for þȳ se gāst is þæt sōþ.

7. For þȳ þǣr sind þrīe þā andettaþ:

8. se gāst, þæt ƿæter, and þæt blōd: and þā þrēo ānrǣdaþ sƿā ān.

9. gif ƿē andfōn þā geƿitnesse manna, þonne is sēo geƿitness godes māre; for þȳ þe þēos is godes gecȳþness þe hē gecȳðde ymb his Sunu.

10. Hē se gelīefþ on þǣm Suna godes hafaþ þā gecȳþnesse selfes. Hē þe ne gelīefþ god hafaþ Hine tō lēasiende geset, for þǣm hē nafaþ gelīefed þǣre gecȳþnesse sēo god hafaþ gifen ymb his Sunu.

11. Sēo gecȳtness is þus, þæt god geaf ūs ēcelīc līf, and þis līf is His Sunu.

12. He se hafaþ þone Sunu hafaþ līf. Hē se þe nafaþ godes Sunu næfþ þæt līf.

13. Þās hæbbe ic geƿriten ēoƿ þā þe gelīefaþ on naman þæs Suna godes, sƿā þæt gē cnāƿen þæt gē habbaþ þæt ēcelīce līf, and þæt gē gelǣstende gelīefen on þǣm naman þæs Suna godes.

14. Þēos is sēo byldo þe ƿē habbaþ ƿiþ Hine, þæt gif ƿē abidden āƿihtes æfter His ƿillan, þonne hlystneþ hē ūs.

15. And gif ƿē cnāƿen þæt hē hlystneþ ūs, þēah hƿæs ābidden ƿē, ƿē cnāƿaþ þæt ƿē habbaþ þā ascunga þā ƿē fram Him abǣdon.

16. gif hƿā sēo his brōðor dōnde synne þe ne lǣdeþ tō dēaðe, hē sceal ascian, and god giefþ him līf for þǣm þā synnaþ ne lǣdende tō dēaðe. Þǣr is synn lǣdende tō dēaðe. Ic ne secge þæt hē scoldie ascian ymb þis.

17. Eall unrihtƿīsness is synn, and þǣr is synn ne lǣdende tō dēaðe.

18. Ƿē cnāƿaþ þæt hƿā of gode geboren is ne gylteþ, ac hē se þe ƿæs geboren fram gode healdeþ selfne, and se Yfela ne hnīgþ hine.

19. Ƿē cnāƿaþ þæt ƿē sind godes, and sēo fulle ƿoruld ligþ on þǣm geƿealde þæs Yfelan.

20. Ƿē cnāƿaþ þæt se Sunu godes gecomen hæfþ, and hafaþ gegifen ūs andgiet, sƿā þæt ƿē cnāƿaþ Hine þe sōþ is, and ƿē sind on Him se sōþ is, on His Suna Iesus Crīste. Þes is se sōða god, and ēcelīc līf.

21. Cildru, healdaþ ēoƿic selfe fram godgyldum.